Brasilia
Brasilian suurimmat kaupungit ovat São Paulo ja Rio de Janeiro.
Belo Horizonte
Belo Horizonte on kaupunki Kaakkois-Brasiliassa. Se on Minas Geraisin osavaltion pääkaupunki. Vuonna 2010 kaupungin asukasluku oli noin 2,4 miljoonaa.
Kaupunki suunniteltiin Minas Geraisin uudeksi pääkaupungiksi 1800-luvun lopulla, kun vanha pääkaupunki ei mahtunut laajenemaan, ja koska siihen liittyi ikäviä siirtomaa-aikaisia muistoja. Uusi kaupunki suunniteltiin ruutukaavaan Yhdysvaltojen Washington DC:n ja Argentiinan La Platan tapaan. Se sai aluksi nimekseen Cidade de Minas. Nykyinen, portugaliksi "kaunista horisonttia" tarkoittava nimi otettiin käyttöön 1901. Kaupunki suunniteltiin art nouveaun hengessä, tunnuslauseena järjestys ja edistys.